- Ամենայն հավանականությամբ, նման հարցերը միայն Բաքվում չէ, որ լուծվում են: Ադրբեջանը վստահաբար խորհրդակցում է Թուրքիայի հետ՝ հատկապես Ղարաբաղի հարցում որևէ որոշում կայացնելուց առաջ: Հասարակության մեջ էլ տարբեր շերտեր կան, մի մասը գտնում է, որ հարցը բանակցություններով պետք է լուծվի, մյուս մասն էլ ռազմական լուծման տրամադրվածություն ունի: Եվ Ադրբեջանի որոշումների վրա ազդում են նաև այս տրամադրվածությունները, Ադրբեջանի ղեկավարությունը չի կարողանում կողմնորոշվել, ճիշտ եզրահանգումներ անել: Հնարավոր է, չի բացառվում, որ Ադրբեջանը նորից մոռանա իր խոստումները, Մամեդյարովը վերադառնա Բաքու ու ասի, թե պայմանավորվածություն չի եղել, ինչպես բազմաթիվ անգամներ: Ամեն դեպքում, կարծում եմ, որ ժամանակի ընթացքում Բաքուն կհասկանա, որ այլ տարբերակ չկա, քան բանակցությունները, կհասկանա, որ Արցախի Հանրապետությունը կայացած պետություն է: